Liittovaltion tuomari kumosi perjantaina porttikiellon, jonka Valkoinen talo oli antanut tiedotustilaisuudessa vastauksia penänneelle CNN:n toimittajalle Jim Acostalle. Lopullisesti asia ratkaistaan oikeudessa myöhemmin.

Yhdysvaltain presidentti Donald Trump uhkaa, että hän ja hänen hallintonsa edustajat kävelevät jatkossa ulos tiedotustilaisuuksista, jos toimittajat eivät käyttäydy hyväksi katsotulla tavalla.

”Jos he [toimittajat] eivät noudata sääntöjä, päädymme takaisin oikeuteen ja me voitamme. Vielä tärkeämpää, me vain lähdemme pois ja sitten te [toimittajat] ette ole kovin iloisia”, Trump sanoi perjantaina.